Wikipedia Bahasa Latvia

Wikipedia Bahasa Latvia (Bahasa Latvia: Vikipēdija latviešu valodā) adalah edisi berbahasa Latvia untuk ensiklopedia dalam talian percuma Wikipedia. Ia dicipta pada 6 Jun 2003. Dengan lebih dari  rencana, kini Wikipedia Bahasa Latvia adalah yang ke-67 terbesar diukur dengan jumlah rencana dan Wikipedia kedua terbesar dalam bahasa Baltik.

Pada Jun 2020, ia adalah Wikipedia bahasa ketiga yang paling banyak dikunjungi di Latvia dengan paparan lebih 2 juta pembaca laman. Ia berada di bawah Wikipedia Bahasa Rusia dan Wikipedia Bahasa Inggeris (setiap 4 juta paparan laman di Latvia).

Sejarah
Wikipedia Bahasa Latvia dicipta bersama Wikipedia Bahasa Serbia, Kannada, Walloon, Wolof, dan Xhosa. Rencana tertua adalah "Psihologija", yang diterbitkan pada 6 Jun 2003 dan dialihkan ke "Psiholoģija" (psikologi) pada 7 Disember 2004. Laman utama ditambahkan empat bulan selepas terbitan rencana pertama, pada 6 Oktober 2003.

Pertumbuhan awal edisi ini bergerak perlahan dan beberapa rencana mengenai aspek penting dalam budaya Latvia tiada pada mulanya. Rencana mengenai Jāņi, misalnya, tidak ditulis sehinggalah pada Mac 2008. Kadar pertumbuhan Wikipedia Bahasa Latvia mula menjadi stabil sejak 2006.

Pada 30 September 2013, VisualEditor disediakan untuk pengguna yang masuk, dan pada 7 Oktober 2013, ia tersedia untuk semua pengguna di Wikipedia Bahasa Latvia.

Wikipedia Bahasa Latvia berumur 10 tahun pada 6 Jun 2013. Logo peringatan telah dimuat naik untuk sambutan itu dan pesta kecil di kalangan "Wikiholics" masyarakat berlaku, seperti kebiasaan setiap kali pencapaian baharu dicapai. Edisi ini melebihi 50,000 rencana pada 17 Ogos 2013.

Nama dan logo
Pada 22 September 2004, logo "Wikipēdija" Bahasa Latvia pertama kali dimuat naik, dan pada 1 Jun 2005 nama itu ditukar menjadi "Vikipēdija". Di media Latvia, kata-kata "Wikipedia" dan "Vikipēdija" digunakan secara bergantian untuk merujuk kedua-dua Wikipedia secara umum dan edisi Latvia secara khusus, tetapi "Vikipēdija" lebih biasa.

Sebagai tindak balas kepada bencana keruntuhan bumbung pasar raya Zolitūde pada 21 November 2013, Wikipedia Bahasa Latvia seperti beberapa laman sesawang Latvia yang lain, mengubah logo selama tiga hari. Logo peringatan ini bewarna hitam dan mempunyai lilin disebelah kanan bawah.

Tonggak pencapaian

Statistik
Setakat November 2020,  rencana Wikipedia Bahasa Latvia menyumbang kira-kira 32% daripada semua rencana yang ditulis dalam bahasa Baltik. Ia meningkat dari 24% pada 2014. Ini menjadikannya edisi kedua terbesar dalam keluarga bahasa berkenaan setelah Bahasa Lithuania, yang menyumbang 62%. Pada 2018, rencana yang paling popular adalah "Latvija" (Latvia), "2018. gada Pasaules čempionāts hokejā" (Kejuaraan Dunia IIHF 2018), dan "Rīga", ibu kota Latvia.

Komuniti
Walaupun masih belum ada cawangan Wikimedia di Latvia, Yayasan Wikimedia secara rasmi mengiktiraf Wikimedians of Latvia User Group (Bahasa Latvia: Latvijas vikimedisti) pada 5 Mac 2015. Ini adalah kumpulan pengguna aktif yang mewakili semua ahli Wikimedia di Latvia.

Galeri

Lihat juga
Senarai Wikipedia

Nota

Rujukan

Pautan luar

 
 Wikipedia Bahasa Latvia 
 Laman Twitter Wikipedia Bahasa Latvia 
 Kedutaan Wikipedia Bahasa Latvia (Bahasa Inggeris, Perancis, Jerman, Poland dan Rusia)

Latvia
Ensiklopedia bahasa Latvia
Bahasa Latvia